เลสเตอร์แถลงยืนยัน “เจ้าสัววิชัย” เสียชีวิตเหตุ ฮ.ตก 5 ชีวิตบนเครื่องไม่มีใครรอด - FINNOMENA
สโมสรเลสเตอร์ออกแถลงการณ์ยืนยันแล้ว “เจ้าสัววิชัย” เสียชีวิตจากเหตุ ฮ.ตก ระบุ 5 คนบนเครื่องไม่มีใครรอดชีวิต ประกาศเลื่อนเกมเตะวันอังคารออกไป 2 แมตช์
29 ต.ค. 2561

สโมสรเลสเตอร์ออกแถลงการณ์ยืนยันแล้ว “เจ้าสัววิชัย” เสียชีวิตจากเหตุ ฮ.ตก ระบุ 5 คนบนเครื่องไม่มีใครรอดชีวิต ประกาศเลื่อนเกมเตะวันอังคารออกไป 2 แมตช์
จากเหตุการณ์เฮลิคอปเตอร์ส่วนตัวของ นายวิชัย ศรีวัฒนประภา เจ้าของทีมเลสเตอร์ ซิตี้ ประสบอุบัติเหตุตกที่ลานจอดรถใกล้สนามคิง เพาเวอร์ หลังเกมการแข่งขันฟุตบอลพรีเมียร์ลีกระหว่าง เลสเตอร์ ซิตี กับ เวสต์แฮม ยูไนเต็ด ที่สนามคิง เพาเวอร์ สเตเดียม เมืองเลสเตอร์ ประเทศอังกฤษ วานนี้ (27 ต.ค.) ตามเวลาท้องถิ่นในประเทศอังกฤษ
ล่าสุด ช่วงเช้ามืดวันนี้ (29) ตามเวลาในประเทศไทย สโมสรเลสเตอร์ ซิตี้ ได้ออกแถลงการณ์ยืนยันว่า นายวิชัยเป็นหนึ่งในผู้เสียชีวิตจากเหตุการณ์ดังกล่าว
ทั้งนี้ข้อมูลจากนิตยสารฟอร์บส์ ระบุว่า ในปี 2560 นายวิชัย ศรีวัฒนประภา เป็นมหาเศรษฐีที่มีทรัพย์สินมากที่สุดเป็นอันดับ 4 ของประเทศไทย โดยมีทรัพย์สินทั้งหมด 4,700 ล้านดอลลาร์ หรือราว 155,000 ล้านบาท
ขอแสดงความเสียใจกับครอบครัว คุณวิชัย ศรีวัฒนประภา มา ณ ที่นี้
Source: ผู้จัดการออนไลน์
https://mgronline.com/sport/detail/9610000107699
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: